\_\_\_\_\_\_\_\_\_\_\_\_\_\_\_\_\_   Paditësi: \_\_\_\_\_\_\_\_\_\_\_\_\_\_ . E Paditura: \_\_\_\_\_\_\_\_\_\_\_\_\_\_\_ Data: \_\_\_\_\_\_ Vlera e kontestit: \_\_\_\_\_\_\_\_\_

**Padi (Kërkesë)**

**për ndalimin e punës dhe masë të sigurisë**

Kjo padi paraqitet në bazë të nenit 297 dhe 308 të Ligjit për Procedurën Kontestimore, për të kërkuar masë siguruese për ndalimin e punës në parcelën kontestuese.

**I. Rrethanat faktike të rastit**

Paditësi është pronar i parcelës së tokës me numrin kadastral \_\_\_\_, e cila gjendet në \_\_\_\_ , e cila dëshmohet me certifikatën pronësore me nr. \_\_\_\_,. Të paditurit kanë filluar punimet ndërtimore në këtë parcelë pa lejen dhe pëlqimin e paditësit, duke shkaktuar dëme të konsiderueshme dhe duke rrezikuar pronësinë e paditësit.

**Provë nr. 1:** Dokumentacioni që dëshmon pronësinë e parcelës .

**Provë nr. 2**: Fotografi dhe raportet që dokumentojnë punimet ndërtimore në parcelën kontestuese.

Paditësi është munduar disa herë t’i kërkojë të paditurit që t’i ndalojë punimet, ky i fundit nuk ka pranuar dhe ka vazhduar punimet.

**Provë nr. 3**: Komunikimet me të paditurit dhe përpjekjet e paditësit për të ndaluar punimet ndërtimore.

**II. Arsyet për kërkesën e masës siguruese**

Veprimet e të paditurit përbëjnë një shkelje të drejtpërdrejtë të të drejtave të pronësisë së paditësit dhe këto veprime duhet të ndalohen menjëherë për të parandaluar dëme të mëtejshme.   Vazhdimi i punimeve ndërtimore në parcelën kontestuese do të shkaktojë dëme të mëdha te paditësi, duke përfshirë humbjen e të drejtave pronësore dhe dëme materiale.   Për shkak të natyrës së shkeljes dhe dëmeve të mundshme, është e nevojshme që gjykata të lëshojë një masë siguruese të menjëhershme për të ndaluar punimet ndërtimore deri në zgjidhjen përfundimtare të çështjes.

**III. Bazat Ligjore për masën siguruese**

Paditësi kërkon që gjykata të lëshojë një masë siguruese në përputhje me nenin 297 të Ligjit për Procedurën Kontestimore, i cili përcakton se kur mund të caktohet masa e sigurimit. Ky nen përcakton se masa e siguruese mund të caktohet nëse propozuesi dëshmon ekzistimin e kërkesës apo të së drejtës së tij dhe nëse ekziston rreziku që pa këtë masë, pala tjetër mund të pamundësojë apo vështirësojë realizimin e kërkesës, duke tjetërsuar, fshehur, ngarkuar ose ndryshe ndryshuar gjendjen e pasurisë. Më tutje, përcakton se gjykata e cakton masën vetëm nëse propozuesi jep garanci për dëmin që mund t'i shkaktohet palës tjetër, përveç rasteve kur ai nuk ka mundësi financiare për këtë.

Për shkak të urgjencës dhe dëmeve të mundshme të pariparueshme, paditësi kërkon që kjo kërkesë të trajtohet me përparësi dhe gjykata të lëshojë urdhrin e masës siguruese pa vonesë.

Andaj, paditësi kërkon nga gjykata që pas administrimit të provave të merr këtë:

**AKTVENDIM**

I. **APROVOHET** kërkesa e paditësit \_\_\_\_ për masë siguruese për ndalimin e punës në parcelën kontestuese kundër të paditurit .

II. **URDHËROHET** i padituri që të ndalojë menjëherë të gjitha punimet ndërtimore në parcelën me numrin kadastral \_\_\_\_ deri në zgjidhjen përfundimtare të çështjes.

III. **DETYROHET** i padituri \_\_\_\_ që të paguajë shpenzimet ligjore të paditësit, duke përfshirë tarifat e avokatëve dhe shpenzimet e procedurës..

**Paditësi:** **Vendi:** \_\_\_

\_\_\_\_\_\_\_\_\_\_

Datë: \_\_.\_\_.\_\_\_\_